**S.C. DRAGOS INVEST S.R.L**

**CĂTRE,**

**AGENȚA PENTRU PROTECȚA MEDIULUI NEAMȚ**

**Vă transmitem prin prezenta *propunerile privind aspectele relevante pentru protecția mediului care trebuie dezvoltate în raportul privind impactul asupra mediului și studiu de evaluare adecvată, în funcție de natura, dimensiunea și localizarea* proiectului AMENAJAREA A DOUĂ IAZURI PISCICOLE CU UTILIZAREA MATERIALULUI EXCAVAT, EXTRAVILAN COMUNA TUPILAȚI, JUDEȚUL NEAMȚ, titular S.C. DRAGOS INVEST S.R.L**

**Raportul privind impactul asupra mediului va analiza şi descrie în detaliu următoarele aspecte, pentru fiecare etapă de realizare:**

1. Modul de încadrare al proiectului în planul de amenajare a teritoriului: suprafeţe, folosinţa actuală şi planificată a terenului aferent proiectului, folosinţa actuală a terenurilor învecinate, distanţele faţă de zonele locuite, relaţia proiectului cu alte proiecte/activităţi existente, sau propuse în zonă; alte activităţi sau proiecte care pot apărea ca urmare a implementării proiectului propus; identificarea arealelor posibil afectate de proiect având în vedere folosinţa actuală a terenului; rute noi dacă este cazul (căi noi de acces sau schimbări ale celor existente), s.a.;
2. Descrierea proiectului: date referitoare la amplasament, mărimea proiectului, etc.;estimarea pe tipuri şi cantităţi a deşeurilor rezultate din realizarea proiectului şi a emisiilor rezultate (poluare în apă, aer şi sol, zgomot şi vibraţii etc.);
3. Prezentarea impactului proiectului asupra factorilor de mediu pentru perioada de execuție a lucrărilor de amenajare a cuvetei iazului, în perioada de funcționare și în perioada de refacere a amplasamentului, se va face prin identificarea şi caracterizarea surselor de poluanţi pentru fiecare factor de mediu cu stabilirea măsurilor de evitare, reducere sau ameliorare a impactului produs pentru realizarea/funcţionarea proiectului pe componente de mediu:

* impactul proiectului asupra factorului de mediu apă: vor fi precizate măsurile şi dotările de protecţie pentru a nu afecta calitatea apelor de suprafaţă şi nici a celor subterane;
* impactul proiectului asupra factorului de mediu sol: lucrările şi dotările pentru protecţia solului şi a subsolului, etc.;
* impactul proiectului asupra factorului de mediu aer: nivelul de poluare al aerului ambiental în zona de construire/funcţionare a proiectului; impactul datorat intensificării traficului în timpul lucrărilor de construcție și funcționare; calitatea aerului la nivel local inclusiv schimbări climatice şi diminuarea stratului de ozon;
* impactul proiectului prin producerea de zgomot şi vibraţii: sursele de zgomot şi vibraţii; amenajările şi dotările pentru protecţia împotriva zgomotului şi vibraţiilor de la utilajele folosite, cât şi datorită intensificării traficului;
* proiectul ar putea să afecteze resursele la nivel local: - resurse regenerabile/neregenerabile;
* impactul proiectului asupra biodiversității: tipuri de impact, perioadele de manifestarea a impactului, durata, estimarea intensității impactului asupra obiectivelor de conservare ale ariei naturale protejate ROSCI0364 Râul Moldova între Tupilați și Roman, măsuri de reducere a impactului;

1. Gestionarea deşeurilor generate: prezentarea tuturor tipurilor şi cantităţilor de deşeuri generate pe amplasament şi modul de gospodărire a acestora;
2. Descrierea măsurilor/dotărilor de prevenire şi combatere a poluărilor accidentale şi de prevenire şi stingerea incendiilor;
3. Evaluarea situaţiilor de risc (catastrofe naturale, accidente tehnice majore, etc.) şi măsurile ce vor fi adoptate pentru prevenirea și reducerea consecinţelor acestor situații;
4. Condiţii care trebuie respectate în timpul realizării proiectului, în timpul exploatării şi în timpul închiderii, dezafectării, refacerii mediului şi postînchidere.

**Studiul de Evaluare Adecvată va analiza şi descrie în detaliu următoarele aspecte:**

1. Amplasamentul proiectului: suprafețe, folosința actuală şi planificată a terenului aferent proiectului, folosinţa actuală a terenurilor învecinate, relația proiectului cu alte proiecte/activităţi existente, sau propuse în zonă; alte activităţi sau proiecte care pot apărea ca urmare a implementării proiectului propus; identificarea arealelor posibil afectate de proiect având în vedere folosința actuală a terenului; căi noi de acces sau schimbări ale celor existente;
2. Descrierea proiectului: date referitoare la mărimea proiectului, flux tehnologic; servicii suplimentare generate de implementarea proiectului; durata etapelor proiectului; modificări fizice care rezultă din implementarea proiectului; resurse naturale care vor fi utilizate; justificarea implementării proiectului;
3. Prezentarea emisiilor şi deșeurilor generate de proiect şi modalitatea de eliminare a acestora pentru perioadele de construcție și funcționare, se va face prin identificarea şi caracterizarea surselor de poluanţi pentru fiecare factor de mediu cu stabilirea măsurilor de evitare, reducere sau ameliorare a impactului produs pentru realizarea/funcţionarea proiectului pe componente de mediu:

* impactul proiectului asupra factorului de mediu apă: vor fi precizate măsurile şi dotările de protecţie pentru a nu afecta calitatea apelor de suprafaţă şi subterane;
* impactul proiectului asupra factorului de mediu sol: lucrările şi dotările pentru protecţia solului şi a subsolului, etc.;
* impactul proiectului asupra factorului de mediu aer: nivelul de poluare al aerului ambietal în zona de construire/funcţionare a proiectului; impactul datorat intensificării traficului în timpul lucrărilor de executare a iazului piscicol; calitatea aerului la nivel local inclusiv schimbări climatice şi diminuarea stratului de ozon;
* impactul proiectului prin producerea de zgomot şi vibraţii: sursele de zgomot şi vibraţii; amenajările şi dotările pentru protecţia împotriva zgomotului şi vibraţiilor de la utilajele folosite, cât şi datorită intensificării traficului;
* gestionarea deşeurilor generate: prezentarea tuturor tipurilor şi cantităţilor de deşeuri generate pe amplasament şi modul de gospodărire a acestora;

1. Informaţii privind aria naturală protejată de interes comunitar afectată de implementarea proiectului propus: descrierea ROSCI0364 Râul Moldova între Tupilați și Roman, obiectivele, statutul de conservare al speciilor de interes comunitar, structura şi dinamica populaţiilor de specii posibil a fi afectate de implementarea proiectului; date despre prezenţa, localizarea, populaţia şi ecologia speciilor prezente pe suprafaţa şi în imediata vecinătate a proiectului, menţionate în formularul standard al Sitului Natura 2000 ROSCI0364 Râul Moldova între Tupilați și Roman; relațiile structurale și funcționale care creează și mențin integritatea ROSCI0364 Râul Moldova între Tupilați și Roman; descrierea stării de conservare a ROSCI0364 Râul Moldova între Tupilați și Roman; relația cu ROSCI0364 Râul Moldova între Tupilați și Roman cu ariile nturale învecinate.
2. Evaluarea categoriilor de impact estimate pe care proiectul analizat îl are asupra obiectivelor de conservare a ROSCI0364 Râul Moldova între Tupilați și Roman, respectiv impactul direct, indirect, pe termen scurt, pe termen lung, a impactului cumulativ, pentru faza de construcție, operare și dezafectare; evaluarea impactului fără a lua în considerare măsurile de reducere a impactului, evaluarea impactului rezidual;
3. Măsurile de reducere a impactului.
4. Prezentarea alternativelor analizate.

**Cu deosebită considerație,**

**S.C. DRAGOS INVEST S.R.L**